Kiitospäivän iltana vuonna 1999 tein törkeän teon -
ihmiselle, joka ei ansainnut sitä.
Annoin vihani muuttua raivoksi.
Mutta en ole enää sellainen.
YHDYSVALLOISSA MURHASTA TUOMITUT KÄRSIVÄT YLEENSÄ 60 PROSENTTIA VANKILATUOMIOSTAAN
EHDONALAISEEN PÄÄSTÄKSEEN ON OSOITETTAVA KATUMUSTA JA TAPOJEN PARANTUMISTA
TÄMÄ ON VANGIN NUMERO 31472 TARINA
Jouduin joutunut käymään sitä iltaa läpi mielessäni 24 vuoden ajan.
En tiedä, mikä laukaisi minussa sen reaktion,
mutta mielestäni valtion pitäisi vapauttaa minut.
En ole enää läheskään yhtä väkivaltainen kuin ennen.
Me kaikki voimme olla vaarallisia.
Minua sanotaan hirviöksi.
En väitä olevani syytön.
Murhasin juuri miehen kylmäverisesti.
JOS ASIAT OLISIVAT TOISIN
Nuorena mietin aina, millaista elämästäni olisi,
jos isäni olisi täällä.
Ja kuinka erilaista kaikki olisi.
Pane se kamera pois!
Hän olisi se henkilö, jolle voisin soittaa aina,
ja hän olisi tukenani.
Jos isäni olisi täällä, olisimme parhaita ystäviä.
Ei ole mitään tekosyytä sille, mitä Michael Highley teki.
Olipa kyse huumeista, mielisairaudesta tai molemmista,
mikään ei oikeuta isäni tappamista.
MONTANAN OSAVALTION VANKILA
Kun olen ollut vankilassa lähes neljännesvuosisadan ajan,
olen tehnyt paljon itsetutkiskelua.
En vieläkään ymmärrä, miksi reagoin niin.
Laitetaan sinulle tämä.
VUONNA 2000 HIGHLEY TUOMITTIIN 60 VUODEKSI VANKILAAN -
33-VUOTIAAN PAUL HARRISIN KUOLEMAAN JOHTANEESTA PUUKOTUKSESTA
Sen päivän ajatteleminen herättää yhä sekavia tunteita.
En tehnyt sitä tarkoituksella.
Elämäni olisi pitänyt olla paljon parempaa.
Vartuin esikaupunkialueella Chicagon eteläpuolella.
Asuin äitini, isoäitini, isoisäni -
ja parin sisarukseni kanssa.
Tiesin isästäni vain sen, että hän palveli merijalkaväessä.
Ainoa todellinen muistoni hänestä on se,
kun katselin hänen lähtevän autollaan pihastamme ja ajavan pois.
Aloin juoda noin seitsemän tai kahdeksan vuoden iässä.
Yksi ystävistäni kuului paikalliseen jengiin.
Hän ja hänen kavereillaan oli aina -
12 oluen pakkauksia tai viskipulloja.
Ja...
Yhdeksäntenä syntymäpäivänäni olin jo täysi alkoholisti.
Humala auttoi piilottamaan osan siitä hämmennyksestä -
ja vihasta, jota tunsin.
Se auttoi minua piilottamaan -
henkilökohtaisia asioita, joita en halunnut kohdata.
HIGHLEY AJAUTUI LAPSENA CHICAGOSSA PAIKALLISIIN KATUJENGEIHIN
Yritin sopeutua joukkoon -
ja varmistaa, että minulla olisi kavereita.
Näin paljon väkivaltaa.
Olin kuumakalle, jolla oli sisällään paljon vihaa.
Kun suutuin jollekulle, yritin hakata hänet.
Löin, potkin ja iskin otsalla.
Sillä tavalla todistin kuuluvani joukkoon.
HIGHLEYN ÄITI AVIOITUI UUDELLEEN 1985 JA PERHE MUUTTI MONTANAN MISSOULAAN
Montanaan muuton jälkeen minun piti tehdä töitä isäpuolelleni,
mutta hän ei maksanut palkkaa.
Päätin tasoittaa tilit varastamalla muutaman kiväärin.
Tunsin ihmisiä, jotka halusivat ostaa ne käteisellä ja huumeilla.
Mutta jotkut niistä, joiden kanssa kävin kauppaa,
veivät osan metsästyskivääreistä poliisille.
Minut pidätettiin.
Ja siitä alkoi minun...
...vankilaelämäni.
15–29-VUOTIAANA HIGHLEY SAI TOISTUVASTI VANKILATUOMIOITA -
HUUMEISTA, ASEIDEN HALLUSSAPIDOSTA JA EHDONALAISEN RIKKOMISESTA
Vankila ei ollut oppimiskokemus, jollainen sen haluttiin olevan.
Vaikka olin vankilassa, käytin yhä päihteitä.
HIGHLEY PÄÄSI EHDONALAISEEN 29-VUOTIAANA
EHTONA OLI, ETTEI HÄN SAANUT JUODA ALKOHOLIA TAI KÄYDÄ BAAREISSA
Kun pääsin vankilasta,
olin haudannut tunteisiini liittyvät ongelmat syvälle -
enkä käsitellyt niitä.
Tärkeintä oli se, mistä saisin seuraavat 12 kaljaa -
tai seuraavan neljännesgramman aineita.
Asenteeni oli se, ettei kukaan voi kieltää minua.
Jatkoin juomista ja huumeiden käyttöä.
Valitettavasti se ei ollut kovinkaan hyvä asenne.
Se teki minusta vain äkkipikaisemman.
NELJÄN KUUKAUDEN KULUTTUA VAPAUTUKSESTAAN HIGHLEY JATKOI JUOMISTA -
JA KÄVI MISSOULAN BAAREISSA
Vuoden 1999 kiitospäivää edeltävänä iltana poljin pyörälläni paikalliseen baariin.
Toin pyörän sisälle ja jätin sen nurkkaan.
Vanha tuttavani Harris sanoi pitävänsä sitä silmällä.
Kerroin meneväni biljardipöydän luo.
Ja siitä se karsea ilta alkoi.
Yksi baarimikoista tuli luokseni -
ja väitti minun olleen mukana porukassa,
jonka hän epäili menneen pari iltaa aiemmin baaritiskin taakse -
ja vieneen rahaa tippipurkista.
Vihamittarini nousi melko nopeasti.
Jos joku syyttää minua jostain, hänen pitää olla varma, että tein sen.
En ollut hallitsemattomasti raivoissani, mutta lähestyin sitä pistettä.
En ole varma, kuinka paljon aikaa kului,
mutta baarimikko kiinnitti huomioni ja sanoi:
"Pyydän anteeksi. Rahat vienyt henkilö tunnusti tekonsa."
Mutta mietin vain sitä, että minua syytettiin jostain, jota en tehnyt.
Jatkoin juomista.
Vatvoin asiaa päässäni.
Sitten huomasin polkupyöräni kadonneen.
Aloin välittömästi kiehua raivosta.
Kysyin Harrisilta, missä pyörä on.
Läimäytin häntä olkapäähän.
Hän kääntyi, katsoi minua ja sanoi:
"Vaikka tietäisin, missä se on, en kertoisi sitä sinulle."
Ja...
Se oli siinä sitten.
Vihani muuttui täydeksi raivoksi.
Muistan baarimikon huutaneen: "Menkää pihalle tappelemaan!"
Muistan Harrisin tulleen ulos baarista ja ylittäneen kadun.
Heti kun hän tuli tarpeeksi lähelle minua, puukotin häntä kolmesti.
HIGHLEY PAKENI HETI PAIKALTA
AMBULANSSIN SAAPUESSA PAUL HARRIS OLI JO KUOLLUT
En vieläkään ymmärrä, mikä laukaisi minussa sen reaktion.
En voi alkaa edes arvailla, mitä mielessäni liikkui.
SEURAAVANA PÄIVÄNÄ HIGHLEY PIDÄTETTIIN JA HÄNTÄ SYYTETTIIN MURHASTA
Michaelilla oli sama tapa koko ikänsä.
Kun hän suuttui, hän teki jotain,
mutta ajatteli tekoaan vasta jälkikäteen.
En voinut käsittää sitä.
Olen Carol, Michael Highleyn äiti.
Kun Michael oli nuorempi, hän joi koko ajan.
Ja hän käytti huumeita.
En tajunnut, että hän teki niin, koska hän ei tehnyt sitä täällä.
Kun tulin kotiin, hänkin tuli kotiin syömään -
ja pyysi päästä leikkimään kavereidensa kanssa.
Mutta oikeasti hän menikin huumekauppiaan luo.
Pulaan joutuessaan Michaelin asenne oli aina "taistele tai pakene".
Erään kerran huumekauppias jahtasi häntä kotiin saakka.
Häntä jahdattiin kai siksi, että hän oli huumekauppiaalle velkaa.
Michael otti siskonsa kiväärin.
Hän työnsi piipun ulos ikkunasta ja ampui huumekauppiasta.
HUUMEKAUPPIAS SELVISI, MUTTA HIGHLEY SAI AMPUMISESTA SYYTTEEN
HIGHLEY VÄLTTI VANKILAN.
KUN CAROL MUUTTI PERHEINEEN CHICAGOSTA MONTANAAN 1985
Ajattelin, että jos veisin hänet pois siitä ympäristöstä, tilanne paranisi.
Mutta vaikutti siltä, että sanoimme tai teimme mitä tahansa,
hän ei jostain syystä suostunut takomaan sitä kalloonsa.
Se meni toisesta korvasta sisään ja toisesta ulos.
Mutta mitä vihaongelmaan tulee,
vein hänet sen vuoksi lääkäriin. Yritin selvittää, miksi hän räjähtelee.
Syytä yritettiin selvittää, mutta kukaan ei saanut sitä selville.
Siksi sanoin aina Michaelille:
"Mieti ennen kuin teet mitään. Käänny ympäri ja kävele pois."
Mutta ei hän kuunnellut.
Ja siksi se viimeisin veitsijuttukin tapahtui.
PIAN PAUL HARRISIN PUUKOTUKSEN JÄLKEEN -
POLIISI SAAPUI CAROLIN KOTIIN PIDÄTTÄMÄÄN HIGHLEYN
Kun sain tietää, että Michaelin puukottama henkilö oli kuollut,
ajattelin, että siitä pulasta en voi enää pelastaa häntä.
En tiedä, miksi hän oli niin vihainen.
Hän ei oppinut ajattelemaan ensin tekonsa seurauksia ennen kuin teki sen.
HIGHLEY MYÖNSI SYYLLISYYTENSÄ PAUL HARRISIN MURHAAN
10. ELOKUUTA 2000 HÄN SAAPUI OIKEUDEN ETEEN KUULEMAAN TUOMIONSA
Nämä tapaukset ovat aina traagisia.
Riidan ratkaisemiseen olisi pitänyt olla muita keinoja.
Mutta nyt tapahtui näin ja ihminen kuoli.
Nimeni on John W. Larson, Montanan piirituomari.
Olin tuomarina Michael Highleyn tapauksessa.
HIGHLEY OLI JO OLLUT TUOMARI LARSONIN EDESSÄ -
USEITA KERTOJA EDELLISTEN KUUDEN VUODEN AIKANA
VAIKKA HÄNTÄ OLI SYYTETTY MURROSTA, HENGENVAARALLISEN ASEEN HALLUSSAPIDOSTA -
JA EHDONALAISEN RIKKOMISISTA, HIGHLEY OLI VÄLTTÄNYT PALUUN VANKILAAN
Vankila on yleensä viimeinen keino.
Heille on annettava mahdollisuus muuttaa elämänsä.
Jokaisesta rikkeestä ei heitetä takaisin kiven sisään.
Mutta Highley sai monta mahdollisuutta, eikä niitä voi antaa loputtomasti.
Highley sai riittävästi mahdollisuuksia muutokseen,
mutta hänellä oli väkivaltaisia taipumuksia.
Ja lopulta joku puukotettiin kuoliaaksi.
Kun sellaista väkivaltaa tapahtuu, meidän on suojeltava kaikkia muita.
10. ELOKUUTA 2000 TUOMARI LARSON LANGETTI HIGHLEYLLE -
60 VUODEN TUOMION PAUL HARRISIN MURHASTA
Highleyn tapauksessa tuomio oli sopiva.
Rangaistus oli riittävä, mutta ei äärimmäinen.
Siinä huomioitiin yhteiskuntaan sopeutuminen.
HIGHLEYN TUOMIOON SISÄLTYI MAHDOLLISUUS PÄÄSTÄ EHDONALAISEEN 15 VUODEN JÄLKEEN
Vaatimuksena oli, että ennen ehdonalaisen harkintaa -
hänen oli läpäistävä kuntoutusohjelmat -
niin kemiallisen riippuvuutensa kuin mielenterveytensä osalta.
Highleyn piti siis hyödyntää tuomionsa mahdollisuutena muuttua.
HIGHLEY ON OLLUT NYT VANGITTUNA 24 VUOTTA
Ensimmäiset vuodet vankilassa olivat minulle todella rankkoja.
Sulkeuduin henkisesti.
En halunnut ajatella sitä, mikä toi minut tänne.
Sillä lailla vierähtivät muutamat ensimmäisistä vuosista.
Mutta olin päässyt pisteeseen,
jossa yritin tehdä muutoksia elämääni.
Kuuntelin, kuinka homot -
yrittivät selittää maailman muuttuneen -
paljon suvaitsevampaan suuntaan.
Vuonna 2016 toin julki transsukupuolisuuteni.
Enkä ole katsonut henkisesti enää taakseni.
Se on auttanut minua eteenpäin tilanteesta, jossa olin vuonna 1999.
18 VUOTTA PAUL HARRISIN MURHASTA SAAMANSA TUOMION JÄLKEEN -
HIGHLEY ALOITTI SUKUPUOLENKORJAUSPROSESSIN
HÄN KÄYTTÄÄ ITSESTÄÄN NYT FEMINIINISTÄ PRONOMINIA -
JA ON VAIHTANUT NIMENSÄ EZDETHIKSI
Minun olisi pitänyt kohdata se jo kauan sitten.
Mutta ihmisen piti kuolla -
ja minun joutua vankilaan likipitäen loppuelämäkseni -
ennen kuin ymmärsin, että entinen tapani kohdata maailma -
ei ollut minulle oikeanlaista elämää.
Se pakotti minut tarkastelemaan kaikkea, mitä olen tehnyt elämässäni.
Se auttoi minua...
...tajuamaan, ettei minun olisi pitänyt hävetä sitä, mitä olin.
Aloin pukeutua naisten vaatteisiin todella nuorena.
Juuri niihin aikoihin, kun isäni oli lähtenyt.
Yritin kovasti tukahduttaa sen,
koska...
Yhteiskunnassa katsottiin siihen aikaan transsukupuolisia eri tavalla.
Se ei ollut sosiaalisesti hyväksyttävää.
Olin jäänyt muutaman kerran kiinni naisten alusvaatteisiin pukeutumisesta,
kun olin yläkoulussa.
Jäin kiinni poikien pukuhuoneessa naisten yksiosainen alusasu päällä.
Sortsini olivat nilkoissani.
Minulle naurettiin ja minua pilkattiin.
Se oli traumatisoivaa.
Yritin sopeutua miesten maailmaan, vaikka sisimmässäni tunsin olevani erilainen.
En käsitellyt sitä kovin hyvin.
Käsittelin sitä niin, että join koko ajan -
ja käytin aineita, jotten enää ajattelisi sitä.
Päihtyneisyys oli minulle selviytymiskeino siihen,
kun tunsin oloni niin alhaiseksi.
Jatkoin juomista ja huumeiden käyttöä.
Väkivaltaa oli paljon.
Mutta kaapista tuloni jälkeen olen ollut onnellisempi kuin koskaan.
HIGHLEY SAI ANOA EHDONALAISTA ENSI KERRAN VUONNA 2011
ANOMUS ON EVÄTTY KUUDESTI
OSAVALTION VANKILAN MAATILA
Olen yrittänyt päästä ehdonalaiseen,
koska haluni kuntoutua ei ole koskaan ennen ollut -
näin selvästi etusijalla -
kuin sen jälkeen kun päätin hyväksyä itseni tällaisena.
Nykyinen nimeni on Ezdeth Antinua Highley.
Ei ole väliä, pidätkö minusta. Minun pitää elää itseni kanssa, ei sinun.
MONTANAN OSAVALTION VANKILA
VUONNA 2022 VIRANOMAISET ILMOITTIVAT PAUL HARRISIN PERHEELLE -
HIGHLEYN NIMENMUUTOKSESTA
MUTTA HEILLE EI KERROTTU HETI SEN OLEVAN OSA SUKUPUOLENKORJAUSPROSESSIA
Meille ilmoitettiin, että Michael Highley halusi vaihtaa nimensä.
He kertoivat, minkä hän halusi uudeksi nimekseen.
Nainen tavasi nimen minulle puhelimessa,
ja se oli E-Z-D-E-T-H.
Kysyin: "Sanoitko Easy Death?"
Olin järkyttynyt.
Se oli kuin isku vasten uhrin perheen kasvoja.
Siltä hänen nimensä näyttää.
Kun he lopulta kertoivat,
että Highley haluaa korjata sukupuolensa vankilassa...
Enpä tiedä.
Siinä riittää sulateltavaa.
Ja varmaan hänellekin sisäisesti,
ne kaikki tunteet.
LESLIE PERHEINEEN KÄYTTÄÄ HIGHLEYSTA YHÄ SITÄ NIMEÄ JA PRONOMINIA,
JOITA HÄN KÄYTTI PAULIN MURHAN AIKAAN
Paul oli hauska lapsena. Pikku pilailija.
Meidän piti aina vahtia, mitä hän teki,
jottemme joutuneet pulaan hänen kolttostensa takia.
Hänen seurassaan viihtyi. Hän oli hyvä veli.
1990-luvun lopulla Paul asui Missoulassa.
Ja hän tapasi tyttöystävänsä Tracyn vuonna 1997.
He saivat kaksostytöt.
Tytöt syntyivät vuonna 1999.
Paul oli todella innoissaan isyydestä.
Oli valitettavaa,
että hänen piti kuolla ennen kuin sai olla isä.
En tiedä, miksi Highley ajatteli, että hänen pitää puukottaa veljeäni.
Heille tuli riitaa polkupyörästä.
Paul sanoi kaverilleen: "Nosta pyörä autoosi.
Siitä tulee hauskaa, kun hän ihmettelee, missä pyörä on."
Se oli vain pikku pila, joka meni pieleen.
Ihmisellä on aika vakava vihaongelma, jos haluaa puukottaa jotakuta,
pyörän takia. Eikä sitä edes varastettu.
Highleylla on ollut mahdollisuuksia päästä ehdonalaiseen.
Mutta kun riistää ihmishengen, kuuluu loppuiäkseen vankilaan.
Edellisessä videoidussa ehdonalaiskäsittelyssään -
Highley sanoi tuntevansa itsensä naiseksi,
ja että osa hänen vihastaan ja raivostaan saattoi juontaa juurensa siitä.
On vaikea sanoa, mitä mieltä olen siitä.
Tunnen myötätuntoa niitä kohtaan, jotka tuntevat elämässään noin.
Mutta hän tappoi ihmisen väkivaltaisesti. Se asia ei katoa nimeä muuttamalla.
MONTANAN OSAVALTION YLIOPISTO
Ezdethin käytökseen vaikuttaa moni muukin seikka kuin pelkkä sukupuoli-identiteetti.
Se antaa taustaa joillekin asioille,
joita hän kävi läpi ja joiden kanssa hän kamppaili.
Mutta valtaosa sukupuoli-identiteettinsä kanssa painivista ei ole murhaajia.
Nimeni on Laura Kirsch. Toimin oikeuspsykiatrina Montanassa.
Työni on arvioida rikoksista syytettyjä Montanan oikeuslaitokselle.
LAURA KIRSCH ON TUTKINUT HIGHLEYN TAPAUSTA -
JA TÄMÄN ELÄMÄN OLOSUHTEITA ENNEN VANKILAAN JOUTUMISTA
Ihmisen käyttäytymistä on hyvin vaikea jäsentää.
Se, miksi joku tekee jotain, on monen muuttujan keskinäistä vaikutusta.
Muuttujat tulevat henkilön sisältä sekä ulkoisesta tilanteesta.
Uskon, että merkittävä tekijä hänen käytöksessään tuohon aikaan -
oli viha, päihteiden käyttö -
ja epäsosiaaliset luonteenpiirteet.
Johtuiko osa niistä sukupuoli-identiteetistä? Luultavasti.
Mutta suoran viivan vetäminen sukupuoli-identiteetistä murhaan -
olisi minusta mahdotonta.
Lukemieni tietojen perusteella -
hänellä oli aika epäsosiaalinen ja rikollinen lapsuus.
Kun henkilöllä ei ole alkujaankaan -
kovin hyvä tunteiden säätelykyky -
eikä hän saa kasvuympäristöstään tarvittavaa ylimääräistä tukea,
hän voi alkaa käyttää väkivaltaa -
keinona ratkaista ongelmia tai ilmaista itseään.
Mutta ne eivät oikeuta hänen käytöstään.
Kaapista ulos tultuani olen ollut onnellisempi kuin koskaan.
Siitä tuli hyvän olon tunne, jollaista en ole saavuttanut millään aineella.
Päätin aloittaa ongelmieni kohtaamisen,
kun muistelin sitä tyytyväisyyden -
ja vapauden tunnetta,
jonka tunsin joka kerta pukeutuessani kellarissa mekkoon ja korkokenkiin.
Päätin, etten enää välitä siitä, mitä muut ajattelevat.
Mutta ihmisen piti kuolla,
ja minun joutua vankilaan likipitäen loppuelämäkseni -
ennen kuin tajusin, että aiempi tapani kohdata maailma -
ei ollut minulle oikeanlaista elämää.
Elämäni olisi pitänyt olla paljon parempaa.
Yksi piirre, joka usein sopii epäsosiaaliseen luonteeseen,
on tietynlainen itsekeskeisyys tai itseabsorptio.
Kaikesta materiaalista pisti silmääni se, että hän oli hyvin itsekeskeinen.
Voi siis olla, että käytös johtui paljolti epäsosiaalisista luonteenpiirteistä.
Minusta hän keskittyy huomattavan paljon itseensä -
ja puhuu uhrista sekä uhrin perheestä vain vähän.
Jos Ezdeth haluaisi paremman mahdollisuuden päästä ehdonalaiseen,
hänen pitäisi osoittaa aitoa katumusta teostaan.
Osaksi sitä matkaa, jolla hän nyt on,
pitäisi ottaa pohdinta siitä, miten hänen käytöksensä vaikutti -
uhrin perheeseen ja tämän nuoriin tyttäriin,
jotka ovat kohdanneet merkittäviä esteitä varttuessaan ilman isää.
Näkemäni ja kuulemani perusteella ei ole täysin selvää,
että Highley tiedostaa sen ja ymmärtää,
että tyttöjen lapsuus oli vaikea suureksi osaksi hänen takiaan.
Minulla on kuvia veljestäni Paul Harrisista.
Veljentyttäreni Madison ei ole nähnyt näitä kaikkia.
Paulin kuoleman aikaan emme tienneet, mitä tytöille tapahtuisi.
Olin viisivuotiaan yksinhuoltajaäiti, enkä ollut varma,
voisinko ottaa heidät ja pärjäisinkö kolmen lapsen kanssa yksinhuoltajana.
Nyt ajattelen, että minun olisi pitänyt tehdä se jotenkin.
PAUL HARRISIN KUOLEMAN JÄLKEEN TYTTÖYSTÄVÄLLÄ OLI VAIKEUKSIA PÄRJÄTÄ
HEIDÄN KAKSI PIENTÄ TYTÄRTÄÄN OTETTIIN HUOSTAAN -
KUNNES PERHEENJÄSENET PYSTYIVÄT ELÄTTÄMÄÄN HEIDÄT
Tämä taitaa olla ensimmäinen kuva teistä, jonka näin.
Olette niin pieniä. En edes tiedä, kumpi on kumpi.
Tuo on Brianna. Hiukset ovat tummat.
Isäni kuoltua äitini oli välillä kuvioissa, välillä ei.
Minä ja kaksossiskoni ravasimme ryhmäkodeissa vuosikausia.
Michael Highleyn teon takia
Näin varttuessani huumeiden käyttöä, pahoinpitelyä ja heitteillejättöä.
Ajattelin koko ajan, että antaisin mitä vain, jos saisin tavallisen perheen.
Minua suututtaa, kun emme saaneet sitä tilaisuutta -
jonkun muun valinnan takia.
Olen varma, että jos isä olisi täällä,
asiat olisivat toisin.
Mutta olen kiitollinen siitä, että meillä on edes tämä perhe -
ja että he tulivat auttamaan, koska...
Vaikka koimme lapsena kovia,
meillä on kaikki aika hyvin.
En välitä siitä, onko Michael Highley muuttunut vai ei.
Tai kärsikö hän mielisairaudesta tai huumeongelmasta.
Mikään ei oikeuttanut häntä tappamaan isääni.
MADDIE ON PUHUNUT USEISSA HIGHLEYN EHDONALAISKÄSITTELYISSÄ
En saanut puhua kovin kauan.
He kysyivät, miksi häntä ei saisi mielestäni vapauttaa ennenaikaisesti.
Vastasin vain: "Koska hän vei perheeltämme isän."
Hänen pitäisi kärsiä murhasta saamansa tuomio.
Tulevissa ehdonalaiskäsittelyissä -
aion puhua sen puolesta, ettei Michael Highley vapaudu ennenaikaisesti.
WATFORD CITY, POHJOIS-DAKOTA
Se tuntuu kauhealta.
Joku soittaa, että poikani on kuollut.
Jokainen äiti pelkää lastensa menettämistä.
Mutta olen antanut Highleylle anteeksi.
Sellaisiin asioihin ei pidä takertua,
sillä ne satuttavat enemmän kuin mikään muu.
Olen Cheryl, Paul Harrisin äiti.
Pyörittelen tapahtunutta usein mielessäni.
Entä jos Paul ei olisi siirtänyt pyörää? Olisiko hän yhä elossa?
Ilman sitä yhtä pikku juttua.
Aina on olemassa muuttujia,
joiden avulla yritämme järkeillä tapahtunutta.
Mutta olen käynyt läpi 10 000 muuttujaa, eikä niistä ole apua.
En voi sanoa tai tehdä mitään, mikä toisi poikani takaisin.
En mitään.
Niinpä päätin antaa hänelle anteeksi.
Halusin antaa hänelle ainakin mahdollisuuden muuttua.
TUOMION LUKEMISEN AIKAAN -
CHERYL PYYSI MAHDOLLISUUTTA PUHUA HIGHLEYN PUOLESTA
Pyysin, että Michaelin tuomiota lievennettäisiin.
En halunnut rangaista häntä lukitsemalla hänet nurkkaan ikuisiksi ajoiksi.
Kysyin, saisiko hän mitään ohjausta.
Yritin löytää hyvää puolta hänen vankila-ajastaan.
Hän voisi käydä kursseilla ja...
Niistä olisi hänelle apua.
Olen iloinen, että Michael Highley muuttuu.
Hän taitaa oppia kantapään kautta.
Hän opettelee hyväksymään transsukupuolisuutensa.
Hänelle lienee vaikeaa -
olla vankilassa ja yrittää löytää ne muutokset ja vastaukset.
Toivottavasti hän pääsee vankilasta ja voi elää elämää, jonka kaikki ansaitsevat.
Toivon hänelle parasta, mutta hänen on tehtävä sen eteen osansa.
MONTANAN OSAVALTION VANKILA
Kaiken, mitä olen tehnyt 13 viime vuoden aikana,
tavoitteena on ollut tulla paremmaksi ihmiseksi. Mutta työ on vielä kesken.
Minun ei olisi pitänyt laittaa uhriani -
uhrin asemaan.
Ajattelen hänen äitiään ja lapsiaan.
Minulle merkitsee paljon se, että hänen äitinsä antoi minulle anteeksi.
Sellaisen sanomiseen tarvitaan vahva nainen.
NELJÄN KUUKAUDEN KULUTTUA ENSIMMÄISESTÄ HAASTATTELUSTA -
EZDETH SUOSTUI VASTAAMAAN LISÄKYSYMYKSIIN
Se, että opin elämään kiitospäivänä 1999 tekemäni teon kanssa,
kesti minulta todella kauan.
Mutta en ole enää sellainen.
Sukupuolenkorjausprosessi on auttanut pitämään ajatukset kuntoutuksessa.
Se antaa minulle jotain, mihin pyrkiä.
Olen muutaman askeleen päässä siitä, kuka olen halunnut aina olla.
Olen nainen, joka on vankina miehen kehossa.
En ole se Michael Highley.
Nimeni on Ezdeth.
Highleylla on ollut mahdollisuuksia päästä ehdonalaiseen,
mutta kun riistää ihmishengen, kuuluu loppuiäkseen vankilaan.
He kertoivat, minkä hän halusi uudeksi nimekseen.
Nainen tavasi nimen minulle puhelimessa,
ja se oli E-Z-D-E-T-H.
Kysyin: "Sanoitko Easy Death?"
Olin järkyttynyt.
Se oli kuin isku vasten uhrin perheen kasvoja.,
Siltä hänen nimensä näyttää.
Olen pahoillani, että hän näkee asian noin.
Toivon todella, että hän on tarpeeksi avomielinen -
antaakseen minulle mahdollisuuden todistaa,
ettei nimeni ole tarkoitettu iskuksi hänen perheensä kasvoihin.
Kun keksin nimen,
se oli keksitty hahmo roolipelissä.
Hahmolla oli...
...ominaisuuksia, joita arvostin.
Hän yritti aina sovitella tilanteet avoimesti.
Ja hän yritti aina löytää tasapainon.
Ei sen ole tarkoitus merkitä mitään -
kenellekään muulle kuin minulle.
Kaikesta Ezdethistä lukemastani ja näkemästäni välittyy se,
että hänellä on useita epäsosiaalisia luonteenpiirteitä.
Yksi piirre, joka usein sopii epäsosiaaliseen luonteeseen,
on tietynlainen itsekeskeisyys tai itseabsorptio.
On silmiinpistävää,
kuinka vähän hän on puhunut uhrista ja uhrin perheestä.
Näkemäni ja kuulemani perusteella ei ole täysin selvää,
että Highley tiedostaa sen ja ymmärtää,
että tyttöjen lapsuus oli vaikea suureksi osaksi hänen takiaan.
Miten pyytäisin anteeksi sitä,
että riistin joltakulta rakkaan ihmisen?
Miten sellaista pyydetään anteeksi?
Ehkä minun pitää opetella hienoja sanoja, jotka ihmiset sitten hyväksyvät.
Olen pahoillani siitä, että he joutuivat kasvamaan ilman isäänsä.
Mutta minusta teot puhuvat enemmän kuin sanat.
25 vuotta sitten olin viinaa ja kamaa vetävä idiootti.
Kaikessa oli kyse minusta.
En ole enää sellainen.
Minun on todistettava tekojeni kautta,
että olen ottanut opikseni ja että yritän muuttua.
Haluaisin uhrini perheen saavan rauhan -
aiheuttamaltani kauheudelta.
Haluan muutaman jäljellä olevan perheenjäseneni -
löytävän rauhan tämän paskan keskellä.
Mutta kukaan ei löydä sitä ennen kuin minä teen sen.
Ja teen parhaani sen suhteen.
Sen haluan näyttää teoillani.
Tekstitys: Sami Haapasalo